A TATAI KÁLVÁRIADOMB FÖLDTANI VISZONYAI. 271 
szintre utalna (hauterivien). A rendelkezésemre álló kövületanyag, annak 
rossz megtartású, közelebbről alig meghatározható példányai nem elégsé- 
gesek pontos kormeghatározásra. Ha azonban tekintetbe vesszük, hogy a 
közeli Gerecse hegységben, mint azt HormawNwn! kimutatta, az alsó neokom 
határozottan meg van, nem látszik lehetetlennek az a föltevésem, hogy 
a tatai neokom mészkövek ugyancsak alsó neokom-korúak. Ennek egé- 
szen biztos eldöntése természetesen csak jobb kövületanyagon végzendő 
behatóbb vizsgálatok alapján lesz lehetséges. 
Mésztufa. 
A neokom mészkövekkel lezárul a Kálváriadomb másodidejű kép- 
ződményeinek sorozata. A fiatalabb képződmények közül a diluvialis 
mésztufa járul még hozzá a Kálváriadomb fölépítéséhez. A nagy tó 
felé eső keleti lejtőt foglalja el tetemes (30—40 m) vastag tömegben. 
A katholikus temető mellett az ÉÉNy—DDK-i. irányú hosszvetődés 
mentén a neokom mészkövek szomszédságában találjuk, kelet felé le- 
húzódik a tó partjáig, észak felé pedig a rendház kertje alatt egészen 
a Tanoda-térről a Csurgó-kúthoz levezető ösvényig. A katholikus temető 
s a kegyesrendi gimnázium közötti kőfejtőben fejtik. 
Keletkezését a mésztufa a diluviumban működött források munká- 
jának köszönheti, melyek az ÉÉNy— DDK-i irányú vetődés mentén tör- 
hettek elő. A mésztufa vastagsága sejtetni engedi, hogy igen bővizű, 
hatalmas források lehettek ezek. Az északkelet felé leszakadt területen 
több helyt találunk még mésztufát, így a nagy tó keleti, tóvárosi part- 
ján s a grófi angolkertben, a mi azt bizonyítja, hogy a vetődési vo- 
nallal párhuzamos tektonikai vonalak mentén is törhettek föl források. 
A nagy tó vizét tápláló s az angolkertben levő működő források, me- 
lyek szintén ilyen törési vonalak mentén törhetnek a fölületre, mész- 
tufa lerakását ma is végzik." 
Települési viszonyok. 
Az idősebb képződményekből fölépített tatai Kálváriadomb, mely a 
Gerecse-hegység elszakadt rögének tekinthető, minden oldalról fiatalabb 
képződményektől körülvéve, teljesen elszigetelten fekszik. Képződményei- 
1 HormaNw K. Jelentés az 1883. év nyarán a Duna jobb partján Ó-Szőny 
és Piszke közt foganatosított földtani felvételről. Földt. Közl. XIV. köt. 1884 pag. 
185. és 186. 
2 A tatai mésztufával behatóbban dr. KoRmos TIVADAR kir. geologus foglal- 
kozott. Vizsgálataiuak eredményeiről a Földtani Társulat 1906 márczius 7-én tar- 
tott szakülésén számolt be. (Föld. Közl. 1906. pag. 207.) 
Földtani Közlöny. XXXIX. köt. 1909. 19 
